
Питање бр. 1
Поштовани,

У складу са упутством из објављене конкурсне документације за ЈПП са елементима концесије, молимо Вас да нам дате одговор и пружите појашњење у вези са следећом дилемом:
Када је у питању заједничка понуда коју би поднео конзорцијум (група понуђача), конкурсна документација не прецизира да ли је нужно да оснивачи друштва за посебне намене (ДПН) буду сви чланови групе понуђача или то може бити и самостално носилац посла (или чак и неки други члан конзорцијума). Имајући у обзир могућност да носилац посла у име групе понуђача потписује одређену документацију, законски режим солидарне одговорности свих чланова групе понуђача према даваоцу концесије, разлоге целисходности, као и садржину конкурсне документације у целини, наше разумевање је да нема сметњи да носилац конзорцијума буде (самостално) оснивач ДПН (нарочито ако је тако наведено и у Уговору о конзорцијуму).
Љубазно Вас молимо за одговор да ли сматрате да је тумачење из претходног става правилно.

Одговор:
Потврђујемо да је тумачење заинтересованог лица, изнето у постављеном питању, тачно. 
Неопходно је да носилац конзорцијума буде оснивач ДПН, с обзиром да је носилац конзорцијума потписник Јавног уговора, у име групе понуђача. Носилац конзорцијума може основати ДПН самостално.

